भाषण प्रतियोगिता में समता सोमपुरा अव्वल, प्रांतीय स्पर्धा में भाग लेगी
बांसवाड़ा. नेहरूयुवा केंद्र संगठन की ओर से जिलास्तरीय भाषण प्रतियोगिता का आयोजन किया गया। केंद्र के विनोद शुक्ला ने बताया कि जिलास्तर पर प्रथम स्थान समता सोमपुरा, द्वितीय गांगड़तलाई के शंकरसिंह गरासिया, तृतीय स्थान पर सपना खेरावत रही। जिन्हें 5 हजार, 2 हजार और 1 हजार रुपए का पुरस्कार और प्रशस्ति-पत्र दिया गया। प्रथम रहे प्रतिभागी को प्रांतीय प्रतियोगिता में भाग लेने का अवसर मिलेगा। इसमें एनएसएस प्रभारी प्रतिभा पांडा, नगर स्कूल के प्रिंसिपल सुशील कुमार जैन, चिडिय़ावासा स्कूल के प्रिंसिपल हरिकृष्ण आचार्य मौजूद थे। संचालन बृजमोहन तूफान ने किया।
hin_Deva hin_Deva